
Здравейте! В следствие на словестна провокация от страна на съседи, в изблик на ярост извърших дребно хулиганство, състоящо се от счупване на прозорец, обида и заплахи, които съм отправил към съседите си напълно безпочвено – без да имам за цел да извърша тези заплахи. Съседите извикаха полиция и бях задържан за 24 часа в отделение на МВР като на следващия ден бях осъден за постъпките си. Признах вината си, и до край осъзнавах неправилната си постъпка. Съдия взе решение да ми се постави глоба в размер от 150 лв, което заплатих незабавно с дебитна карта веднага след осъждането. Въпросът ми е, след този момент следва ли нещо? Трябва ли да ходя някъде и да давам допълнителни обяснения? Осъзнавам, че не трябва да повтарям грешките си, но как трябва да реагирам тогава, когато съседите ми се присмиват за това, че са успели да ме “приберат” в полицията? Всичко това ще бъде ли вписано в моето съдебно досие? Ако – да, за какъв период от време?


Благодаря Ви за вниманието! С уважение!


 

Дребно хулиганство
==================

 

Здравейте,


добре е да коментирате въпроса с адвокат, специалист по наказателно право, който да прегледа и документи. Но най-общо, при задържането ви в полицията, Ви е извършена полицейска регистрация и най-вероятно сте освободен от наказателна отговорност с налагане на административно наказание “глоба”, но е необходимо да се прочете съдебното решение.


